open-index/open-wikipedia-markdown huggingface dataset:
Aama Elwe-Oja

**Aama Elwe-Oja** (eesnimi ka **Ama**; sündinud 21. oktoobril 1949 Tallinnas) on eesti tõlkija ja kirjanik.

Ta lõpetas 1968. aastal Tallinna 1. Keskkooli ja 1978. aastal Tartu Riikliku Ülikooli inglise keele ja kirjanduse alal. 

Ta on töötanud õpetaja ja raamatukoguhoidjana. Pärast Rootsi kolimist õppis ta Boråsi Raamatukoguülikoolis ja sai 1999. aastal rahvusvahelise esperanto keele õpetaja diplomi. 

Elwe-Oja on tegev nii kohalikus Itaalia Kultuuri Ühingus kui ka ühingus "Eesti Kodu". 

Tema luuletusi on avaldatud ajakirjanduses ja almanahhides ning ta on osalenud omaaegsetel tõlke- ja kirjanduskonkurssidel. Ta on eestindanud soome lasteluulet ja rootsi proosat.

Temalt on ilmunud kaheköiteline romaan "Kuhu ma lähen, mu järv?" (2010) kirjastuses Ilmamaa ning luule- ja pildikogu "Mina olin keset tuuli" (A. Elwe-Oja, 2016).
 
## Viited
Ooslamaa

**Ooslamaa** (ka **Oosla maa, Istemaa, Hoostelaid, Ooslalaid**) on 5,17 hektari suurune laid Kaugatoma lahe lääneosas, halduslikult Saare maakonnas Saaremaa vallas Rahuste külas. Saare rannajoone pikkus on 2 kilomeetrit.

Ooslamaa asub Sõrve poolsaare looderannikust 1,5 kilomeetrit eemal. Saar on sirpja kujuga, lõunas asub maasäär. Saar on kivise pinnamoega ja rohttaimestikuga.

Laid võeti 1965. aastal (teistel andmetel 1960) looduskaitse alla (Ooslamaa kaitseala), et kaitsta veelindude pesitsuspaiku ja laiu geoloogilist väärtust. Laid on Rahuste looduskaitseala koosseisus.

## Viited

## Välislingid
*
Raeküla männikud

**Raeküla männikud** on männikud Pärnu linna kagupiiril. Endine Raeküla männikute kaitseala asus endise Pärnu raudteejaama ümbruses ja ulatus kagus Reiu külla, kus naabermännikud jäid endise Reiu männiku kaitseala koosseisu.

Männik võeti kaitse alla 1958. aastal (Raeküla männikute kaitseala; pindala 126 ha). Metsaalal on ka väärtuslik puhke- ja spordipaik. Osa endisest Raeküla männikute kaitsealast, mis jääb Reiu külla, kuulub tänapäeval Pärnu maastikukaitseala koosseisu.

## Viited

## Välislingid
*
Poola-Türgi sõda

**Poola-Türgi sõda** all võidakse silmas pidada mitut Poola kuningriigi ja hiljem Poola-Leedu ühisriigi Rzeczpospolita poolt Osmanite impeeriumiga peetud erinevaid sõdu:
***[[Varna ristisõda]]** (1443–1444)
***[[Poola-Türgi sõda (1485–1503)|Poola–Türgi sõda]]** (1485–1503)
***[[Poola–Türgi sõda (1620–1621)|Poola–Türgi sõda]]** (1620–1621)
***[[Poola-Türgi sõda (1633–1634)|Poola–Türgi sõda]]** (1633–1634)
***[[Poola-Türgi sõda (1666–1671)|Poola–Türgi sõda]]** (1666–1671)
* osa Suurest Türgi sõjast:
** Poola-Türgi sõda (1672–1676)
** Poola-Türgi sõda (1683–1699)
Lateraani palee

**Lateraani palee** (itaalia keeles *Palazzo Laterano*) on palee Rooma kaguosas Lateraani basiilika kõrval. See oli 4. kuni 14. sajandini paavstide residentsiks.

Tänapäeval asuvad hoones Rooma dekanaadi (ld k *Decanatus*) ametiruumid, Rooma piiskopkonna kardinali (*Vicario Generale di Sua Santità per la diocesi di Roma*) korter, Paavstiriigi ajaloo muuseum ja muud asutused.

Lateraani paleel, koos Lateraani basiilika ja teiste kõrvalolevate hoonetega, on ekstraterritoriaalsuse õigus ning see on Püha Tooli täieliku ja välistava jurisdiktsiooni all.
Vabaduspartei (Holland)

**Vabaduspartei** (hollandi keeles *Partij voor de Vrijheid*) on paremliberaalne partei Hollandis, mis on tuntud oma islamivastasuse poolest. 

Vabadusparteil on 2013. aasta seisuga Hollandi parlamendi alamkojas 15 ja ülemkojas 10 saadikut. Vabaduspartei liider on karismaatiline poliitik Geert Wilders.

## Välislingid
* Partei koduleht (*hollandi keeles*)
* Geert Wilders Weblog (*inglise keeles*)
Mõrvaennetajad

"**Mõrvaennetajad**", ka "**Huviorbiidis**" (originaalpealkiri **"Person of Interest"**), on Jonathan Nolani loodud ameerika telesari. 

Sari esilinastus 2011. aasta 22. septembril. Sarja teine hooaeg esilinastus 2012. aasta 27. septembril. 2013. aasta 27. märtsil pikendas CBS sarja kolmandaks hooajaks, mis esietendus 2013. aasta 24. septembril. Sarja neljanda, 22 jaost koosneva hooaja viimane jagu linastus 5. mail 2015. Sarja viies hooaeg koosnes 13 jaost, viimane jagu linastus 21. juunil 2016.

Sarja keskmes on endise CIA agendi ja USA erivägede võitleja John Reese'i (Jim Caviezel) ning eraklikust arvutigeeniusest miljardäri Harold Finchi (Michael Emerson) tegevus raskete ja suure ulatusega kuritegude ennetamisel. Neile on abiks New Yorgi politsei  uurijad Lionel Fusco (Kevin Chapman) ja Joss Carter (Taraji P. Henson). Tegevus toimub peaasjalikult New Yorgis.

## Viited

## Välislingid
* Ametlik koduleht vaadatud 2013-04-09
* "Mõrvaennetajad" IMDb-s vaadatud 2013-04-09
* "Mõrvaennetajad" saidil TV.com vaadatud 2013-04-09
Reiu männikud

**Reiu männikud** on kaitsealused männikud, mis asuvad Häädemeeste valla territooriumil. Endine Reiu männiku kaitseala asus Pärnu linnast ja endisest Raeküla männikute kaitsealast kagus kahel pool Tallinna–Pärnu–Ikla maanteed.

Männik võeti kaitse alla 1937. aastal, olles tollal Merimetsa linnukaitseala koosseisus. Uuesti võeti männik kaitse alla 1958 (Reiu männikute kaitseala; pindala 296 ha). Osa männikutest on praegu Pärnu maastikukaitseala koosseisus.

## Viited

## Välislingid
*
Järveküla looduskaitseala

**Järveküla looduskaitseala** on looduskaitseala Viljandi maakonnas Viljandi vallas. Kaitseala pindala on u 268 ha. 

Kaitseala moodustati 1990. aastal liigikaitsealana; seal  merikotkas (I kategooria liik).

## Viited

## Välislingid
*
Kurimetsa looduskaitseala

**Kurimetsa looduskaitseala** on looduskaitseala Viljandi maakonnas Mulgi vallas. Kaitseala pindala on 57 ha. 

Kaitseala moodustati 1998, kui kaitse alla võeti seal pesitsev kalakotkas (I kategooria liik).

## Viited

## Välislingid
*
Kämbla looduskaitseala

**Kämbla looduskaitseala** on looduskaitseala Harju maakonnas Kose vallas. Kaitseala pindala on 164 ha. 

Kaitseala on loodud 1991. aastal asutatud *Oti botaanilis-zooloogilise kaitseala* baasil. Seal kaitstakse haruldasi taime- ja loomaliike koos nende kasvu- ja elupaikadega.

## Viited

## Välislingid
*
SS-Surnupealuusõrmus

**SS-Surnupealuusõrmus** (saksa keeles *SS-Ehrenring* – 'SS-i ausõrmus') oli SS-i autasu kõigile liikmetele, kelle liikmenumber oli alla 5000, ja SS-koolide kiitusega lõpetajatele. See ei olnud riiklik autasu, pigem SS-i juhi Heinrich Himmleri isiklik kingitus. Kokku anti välja ligi 16 000 sõrmust. 

Sõrmus oli kaetud eriliste ruunidega, millelt loodeti saada üleloomulikku väge. Sõrmuse kavandi tegi müstik ja Himmleri soosik Karl Maria Wiligut.

Kui sõrmuse omanik lahkus SS-ist või sai surma, tuli sõrmus tagastada Himmlerile, ning see pandi omaniku mälestuseks välja Wewelsburgi lossis. 

Kui sõrmuste andmine 1944. aastal peatati, laskis Himmler allesjäänud sõrmused matta Wewelsburgi lossi lähedale mäe sisse. Neid ei ole tänini leitud.

1945. aasta jaanuariks oli 14 500 sõrmusest tagastatud 64%. Sõja lõppedes maeti paljud mehed ka koos sõrmusega.

Umbes 3500 sõrmust on tänini säilinud. Kuna surnupealuusõrmus on haruldane kollektsioneeritav ese, on liikvel palju koopiaid ja võltsinguid. 

## Viited
Leigri looduskaitseala

**Leigri looduskaitseala** on looduskaitseala Hiiu maakonnas Kõrgessaare vallas. Kaitseala pindala on 459 ha. 

Kaitseala moodustati 1998, kui kaitse alla võeti seal elavad kaitsealused liigid (sookurg, must-toonekurg, vööthuul-sõrmkäpp, suur käopõll, harilik porss, kahelehine käokeel) ja nende elupaigad. Kaitseala piiresse jääb Leigri soo.

## Viited

## Välislingid
*
Nedrema looduskaitseala

**Nedrema looduskaitseala** (ka: *Nedremaa looduskaitseala*) on looduskaitseala Pärnu maakonnas Lääneranna vallas. Kaitseala pindala on 2441,9 ha. 

Kaitseala ajalugu ulatub aastasse 1991, mil kaitse alla võeti Nedrema puisniit, ühtlasi moodustati *Nedrema-Kalli kaitseala*.

## Vaata ka
*Urita raba

## Viited

## Välislingid
*
Paraspõllu looduskaitseala

**Paraspõllu looduskaitseala** on looduskaitseala Harju maakonnas Raasiku ja Rae valla piiril. Kaitseala pindala on 476,5 ha. 

Kaitseala moodustati 1999, kui kaitse alla võeti haruldased taimeliigid ja nende kasvukohad.


File:Paraspõllu lubja-allikasoo.JPG|


## Viited

## Välislingid
*
*Paraspõllu looduskaitseala kaitse-eeskiri
Anija looduskaitseala

**Anija looduskaitseala** on looduskaitseala Harju maakonnas Anija vallas. Kaitseala pindala on 72 ha. 

Kaitseala moodustati 1990, kui kaitse alla võeti ohustatud taimeliigid, väärtuslikud elupaigad ja mitmekesised maastikuelemendid.

## Viited

## Välislingid
*
Parika looduskaitseala

**Parika looduskaitseala** on looduskaitseala Võrtsjärve madalikul, Viljandi maakonnas Põhja-Sakala vallas.

Kaitseala pindala on 2193,1 ha, millest maismaaosa on 2087,6 ha ja veeosa 105,5 ha. Kaitseala eesmärk on kaitsealuste ja rändlinnuliikide ning loodusdirektiivi elupaigatüüpide kaitse.

Kaitseala tuumiku moodustab Parika raba koos Parika järvega, kaitseala põhjaosas asub väiksem Särgla raba ning loodeosas kunagisest metsakuivendusest mõjutatud soovikumetsad.

Koos Kuhjavere väike-konnakotka püsielupaigaga kuulub kaitseala Parika loodusala nime all Natura 2000 kaitstavate alade võrgustikku.

## Ajalugu
Kaitseala moodustati 1981, kui kaitse alla võeti Parika raba ja sealsed kaitsealused taime- ja loomaliigid. Kaitseala praegused piirid on määratud 2005. aastal.

## Vaata ka
*Parika raba
*Särgla raba
*Parika järv
*Parika Väikejärv
*Parika Pühajärv

## Viited

## Välislingid
*
*
Ortoire

**Ortoire** on küla Trinidadi saarel Mayaro maakonnas Ortoire jõe suudmealal. Küla on nime saanud jõe järgi.

Kuni 19. sajandi teise pooleni oli Ortoire koos Mayaro külaga ülejäänud Trinidadist praktiliselt eraldatud: seda piirasid jõgi, läbimatud metsad ja Atlandi ookean. Hiljemalt 1880. aastatel hakati külaga ühenduse pidamiseks kasutama jõeparve. Küla asustasid peamiselt kalamehed, kes kasutasid ära selle soodsat asukohta jõe ja mere ääres. Kuigi 19. sajandi lõpul elas külas tõenäoliselt juba mõnisada inimest, ei käsitletud seda 1901. aasta rahvaloendusel eraldi asulana.

Ka tänapäeval on tegemist peamiselt kalurikülaga.

## Viited
Trinidadi ja Tobago president

**Trinidadi ja Tobago Vabariigi president** (inglise keeles *President of the Republic of Trinidad and Tobago*) on Trinidadi ja Tobago riigipea ning relvajõudude ülemjuhataja.

Presidendi ametikoht loodi seoses vabariigi väljakuulutamisega 1976. aastal, enne seda oli Trinidadi ja Tobago riigipea kuninganna Elizabeth II. Esimese presidendina vannutati 1. augustil 1976 ametisse senine kindralkuberner Ellis Clarke. Esialgu täitis ta presidendi kohuseid ajutiselt, ametlikult valiti ta sellesse ametisse sama aasta 24. septembril. Esimese presidendi ametisse valimise päeva tähistatakse Trinidadis ja Tobagos vabariigi päevana.

Vastavalt 1976. aasta põhiseadusele on Trinidad ja Tobago parlamentaarne vabariik, mis tähendab, et presidendi volitused võimu teostamisel on võrdlemisi piiratud. Tegelik täidesaatev võim riigis kuulub peaministri juhitavale valitsuskabinetile. Presidendi volituste hulka kuulub peaministrikandidaadi ja senati 9 liikme nimetamine.

President valitakse ametisse viieks aastaks valijameeste kogus, mille moodustavad parlamendi mõlema koja liikmed. Presidendikandidaat ei tohi olla noorem kui 35-aastane ja peab olema valimiste ajaks elanud riigis katkematult vähemalt 10 aastat.

Alates märtsist 2023 on Trinidadi ja Tobago president Christine Kangaloo.

## Vaata ka
*Trinidadi ja Tobago riigipeade loend
*Trinidadi ja Tobago peaminister

## Välislingid
*The Office of the President (Trinidadi ja Tobago presidendi ametlik veebileht, inglise keeles, vaadatud 9. aprillil 2013)
Raudna looduskaitseala

**Raudna looduskaitseala** oli looduskaitseala Sakala kõrgustiku põhjaosas, Viljandi maakonnas Viljandi vallas Raudna külas. 

Kaitseala moodustati 1994. aastal järve linnustiku kaitseks ja ala arvati kaitse alt välja 2019. aastal, kuna seire ei näidanud enam haruldaste koosluste või linnuliikide esinemist. 

Kaitseala asus Raudna ürgorus, selle koosseisu kuulusid endisesse kruusakarjääri ehitatud Raudna tehisjärv (pindala 16,6 ha, sügavus 1,8 m) ja selle kaldaalad. Kaitseala oli rändepeatuseks ning pesitsus- ja toitumiskohaks II ja paljudele III kategooria kaitsealustele linnuliikidele (loendatud on ligikaudu 26 liiki linde).

Kaitseala pindala oli 30,1 ha, sellest maismaa pindala on 14,2 ha ja veekogu pindala 15,9 ha. Kaitseala põhjaosast läks läbi Tartu – Viljandi – Kilingi-Nõmme maantee.

Kaitsealused loomaliigid olid kühmnokk-luik, väiketüll, tutkas, hallpõsk-pütt, mustviires, väikekajakas, jõgitiir, suurkoovitaja, kaldapääsuke, harilik kärnkonn ja tiigikonn, kaitsealused taimeliigid olid kahkjaspunane sõrmkäpp ja kuradi-sõrmkäpp.

## Vaata ka
*Raudna tehisjärv
*Raudna ürgorg

## Viited

## Välislingid
*
Ortoire jõgi

**Ortoire jõgi** asub Trinidadi saare idaosas. Jõe pikkus on 50 km, see on Trinidadi ja Tobago pikim jõgi.

Jõgi voolab Nariva maakonna ja Mayaro maakonna  piiril, suubudes Atlandi ookeani. Selle suudmes asub Ortoire küla, mis on saanud nime jõe järgi.

## Viited
Kõva ketas

"**Kõva ketas**" on Ivo Linna ja ansambli Rock Hotel stuudioalbum aastast 1999. Plaadi andis välja firma Hitivabrik. Plaat on salvestatud Eesti Raadio stuudios, helirežissöör Teet Kehlmann ja produtsent Margus Kappel.

## Koosseis
*Ivo Linna, vokaal
*Tiit Kõrvits, kitarrid, vokaal
*Harry Kõrvits, trummid
*Heigo Mirka, bass
*Margus Kappel, klahvpillid, slide kitarr

Veel teevad kaasa Airi Ojamets, Ülari Kirsipuu, Jaan Karp ja Arne Haasma.

## Laulud
Aripo

**Aripo** on küla Trinidadis ja Tobagos Trinidadi saare põhjaosas Põhjaahelikus.  

Küla on tähtis peamiselt loodusturismi sihtkohana, sest sealt kulgeb tee Trinidadi ja Tobago kõrgeima mäe Aripo otsa. Küla läheduses paiknevad Aripo koopad ja küla läbival Aripo jõel asuv juga ning teisi looduslikke vaatamisväärsusi.

Aripo külas elab alla 1000 elaniku.

Peamine tegevusala on põlluharimine. Seal tegutsevad joogakeskus ja katoliiklik kool.

Ametlikult asutati küla 1949. aastal, selle esimesteks elanikeks olid Caura külast ümber asunud inimesed.

## Viited
Białowieża rahvuspark

**Bialowieza rahvuspark** on rahvuspark Kirde-Poolas. Hõlmab 105 km² ala Białowieża ürgmetsast Valgevene piiri ääres.

Sinna on taasasustatud euroopa piisoneid.

## Vaata ka
*Białowieża laane rahvuspark
Uhuru Kenyatta

**Uhuru Muigai Kenyatta** (sündinud 26. oktoobril 1961 Nairobis) on Keenia poliitik, alates 9. aprillist 2013 kuni 13. septembrini 2022 Keenia president. 

Uhuru Kenyatta on Keenia esimese presidendi Jomo Kenyatta poeg. Ta on päritolult kikuju. Tema eesnimi tähendab suahiili keeles 'vabadus'. 

Ta õppis Nairobi katoliku koolis ning seejärel politoloogiat Ameerika Ühendriikides Amhersti kolledžis. 

Ta on erakonna The National Alliance esimees. 

2001. aastal valiti ta esimest korda parlamenti. Aastatel 2001–2002 oli ta haldusminister, seejärel 2003–2007 opositsiooniliider, 2008. aastal uuesti haldusminister, seejärel kaubandusminister ja aastatel 2009–2012 rahandusminister. 

Oktoobris 2021 mainiti teda Pandora paberite skandaalis.

## Välislingid
* Koduleht
Happy José (Ching Ching)

"**Happy José (Ching Ching)**" on Mehhiko mõjutustega laul. Lugu avaldati 1962. aastal mitme artisti poolt, neist esitustest on tuntuim Jack Rossi ja tema orkestri esitatud versioon.

Laulule on eestikeelsed sõnad kirjutanud Henno Käo ning see on avaldatud Rock Hoteli 1999. aastal ilmunud plaadil "Kõva ketas" pealkirja "**Ching-ching-ching**" all.
Mukri maastikukaitseala

**Mukri maastikukaitseala** on maastikukaitseala Rapla maakonnas Kehtna vallas. Kaitseala pindala on 2147 ha. 

Kaitseala on moodustatud 1992. aastal, et kaitsta Mukri ja Ellamaa raba ning seal olevaid kaitsealuseid liike.

## Viited

## Välislingid
*
Mustoja maastikukaitseala

**Mustoja maastikukaitseala** on maastikukaitseala Võru maakonnas Setomaa vallas. Kaitseala pindala on 3488,2 ha .

Poogandi järve ääres kaitseala idaosas asub RMK hallatav laagriplats. Kaitseala läbib kaks RMK matkarada - Laskevälja rattarada ja Peraküla-Ähijärve matkatee.

## Ajalugu
Venemaa keisririigi ajal asusid Mustoja mõhnastikel kohalike külade ühised karjamaad ning samuti olevat seal kandis paiknenud tsaari ratsaväe harjutusala. Pärast Vabadussõja lõppu hakkas Eesti Kaitsevägi otsima sobivat paika suviseks harjutusalaks ning leidis selle Mustoja juurest, kus oli hõre asustus, kuid hea ligipääs. Kohalike käest osteti maad kokku ning alustati Petseri laskevälja rajamist. Lähedaloleva raudtee tõttu sooritati seal alal ka soomusrongide laskeharjutusi. Värska lähedale Õrsava järve kaldale ehitati Põhjalaager ja Petseri lähedale Voropi külla Lõunalaager. Kraavitamisega kuivendati harjutusala keskel asunud Tedresoo. Samas laskeväljal filmiti ka mängufilmi "Noored kotkad" lahingustseenid.

Pärast teist maailmasõda läks ala Nõukogude armee kätte ja koht sai tuntuks Värska polügoonina. Paljudel eestiaegsetel hoonetel lasti laguneda, aga kohati rajati ka uusi. 1990. aastate algul toimusid piirkonnas ulatuslikud evakuatsioonitööd, misjärel jäi piirkond tühjaks. 1998. aastal moodustati kaitseala, et kaitsta muu hulgas haruldasi pinnavorme (nt Mustoja mõhnastik), ökosüsteeme ja kaitsealuseid liike.

## Pilte

Poogandi järv.jpg|Poogandi järv
Poogandi järve puhkeala.JPG|Poogandi järve puhkeala
Metsatee Mustoja maastikukaitsealal.JPG|Metsatee kaitsealal
Männimets Mustoja maastikukaitsealal (1).JPG|Männimets kaitsealal
Mustoja maastikukaitseala.jpg|Mustoja maastikukaitseala
Hooldusraie Mustoja MKA-l.JPG|Hooldusraie
Tinaliiv (3), Mustoja MKA.JPG|Tinaliiv
Kaevikuliin, Mustoja MKA.JPG|Vana kaevikuliin
Mustoja jõe lamm Mustoja MKA-l (1).JPG|Soine Mustjõe ala
Tapetute mägi Mustoja MKA-l.JPG|Tapetute mägi
Tornimägi (1), Mustoja MKA.JPG|Tornimägi


## Viited

## Välislingid

*
*Aita Neemre. Mustoja maastikukaitseala – põnev kant Põlvamaa kagusopis Eesti Loodus
Muti maastikukaitseala

**Muti maastikukaitseala** on maastikukaitseala Viljandi maakonnas Viljandi ja Mulgi vallas. Kaitseala pindala on 158,8 ha, millest maismaa pindala on 86,5 ha ja veeosa pindala 72,3 ha.

Kaitseala on moodustatud 1990. aastal, et kaitsta mitmekesist maastikku, järvi (Muti järv, Muti Umbjärv) ja kaitsealuseid liike. 2014. aastal lisati kaitseala koosseisu Mäeküla järv.

## Viited

## Välislingid
*
*
*
Naissaare looduspark

**Naissaare looduspark** on looduspark, mis hõlmab kogu Naissaare. Kaitseala pindala on 1887 ha. 

Kaitseala on moodustatud 1995. aastal ja selle põhieesmärk on "Naissaare looduskompleksi, hinnaliste maastikuelementide, kultuuripärandi ja rekreatsiooniväärtuste kaitse".

## Viited

## Välislingid
*
*NAISSAARE looduspargi matkarajad
*Naissaare Looduspargi kaitse-eeskiri
Battlefield Vietnam

**"Battlefield Vietnam"** on FPS-mäng ja osa "Battlefieldi" mängude sarjast, "Battlefield 1942" järg. Mängu töötas välja rootsi firma Digital Illusions CE ja selle avaldas Electronic Arts. 

Mäng leiab aset Vietnami sõja ajal ning mitmed selle kaardid põhinevad ajaloolistel sündmustel nagu Ho Chi Minhi rada, Saigoni langemine, Ia Drangi lahing, Khe Sanhi lahing jne. 15. märtsil 2006 taasavaldas EA mängu kaasajastatud versiooni "Battlefield Vietnam: Redux", mis sisaldas uusi sõidukeid, kaarte ja EA loodud Teise maailmasõja modifikatsiooni. 31. märtsil 2014 suleti mitmikmängu peaserverid seoses GameSpy teenuse kinnipanekuga. Mitmikmäng on siiski võimalik, luues otsese ühenduse konkreetse serveriga.

## Mängu sisu
"Battlefield Vietnam" sarnaneb mängija ülesannetelt üsnagi "Battlefield 1942-ga". Enamikul kaartidel on ülesandeks vallutada vastaste kontrollpunktid, mis lubavad meeskonna liikmetel mobiilsemalt kaardil orienteeruda ning annavad meeskonna kasutusse rohkem sõidukeid. Nagu teistes Battlefieldi mängudes, on ka Vietnamis oluline roll "piletisüsteemil", mis määrab tihti võitja ja kaotaja. 

Mängu ühe osapoole moodustavad Ameerika Ühendriigid, esindatud merejalaväe, maaväe ja mereväega, ja Lõuna-Vietnam, esindatud Vietnami Vabariigi armeega, ning vastasteks Põhja-Vietnam, esindatud Việt Cộngiga.

Mäng sisaldab ka palju ajaloolisi relvi ja sõidukeid, näiteks AH-1 Cobra, Mil Mi-8 & Huey helikopterid, F-4 Phantom II, MiG-17, MiG-21 hävituslennukid, M551 Sheridan, M48 Patton, T-54 tankid jne. Mängus on kasutatud mitut ajastukohast laulu.

## Modifikatsioonid
Mängule on loodud mitu modifikatsiooni, neist üks, mille on välja töötanud mängu loojad ise, kannab nime "Battlefield: Vietnam World War II Mod". Modifikatsioon koosneb "Battlefield 1942 kaartidest", mida on graafiliselt uuendatud. Samuti on lisatud uusi relvi, näiteks leegiheitja ja miinipilduja. Üks populaarsemaid kogukonna loodud modifikatsioone on "Battlefield Balkans 1992-1995", mis käsitleb Jugoslaavia sõdu. Mängija saab valida neis sõdades kasutatud relvade ja fraktsioonide vahel, näiteks Bosnia, Horvaatia, Serbia ja Jugoslaavia armeed. Lisaks saab mängida Bosnia mudžahiidina ja Horvaatia Kaitsenõukogu liikmena. 

## Kriitikute hinnangud
Ülevaadete kataloog Metacriticu järgi on "üldiselt soosivad" hinnangud, kogudes 84 punkti 100-st 48 ülevaate põhjal.

## Viited
My Girl Josephine

"**My Girl Josephine**" (ka "**Hello Josephine**") on Fats Domino ja Dave Bartholomew' kirjutatud laul. Domino salvestas laulu 1960. aastal ja see jõudis Billboardi R&B edetabelis 7. kohale.

## [[Kaver]]id
Veebisaidi Allmusic järgi on laulu esitanud teiste hulgas veel The Bill Black Combo, Curley Bridges, Van Broussard, Snooks Eaglin, Chris Farlowe, The Flamin' Groovies, Michael Herman, The Holmes Brothers, Jerry Jaye, Jerry Lee Lewis, Sandy Nelson, Tracy Pendarvis, Queen Ida & Her Zydeco Band, Noel Redding, Warren Storm, Super Cat, Them, Billy Vera. ja Hank C. Burnette.

Eesti keeles ilmus laul pealkirjaga "**Hallo Josephine**" Rock Hoteli 1999. aasta heliplaadil "Kõva ketas". Eestikeelsete sõnade autor on Henno Käo.

## Viited
Shoshone metsakaitseala

**Shoshone metsakaitseala** [šoš'ounii] on metsakaitseala Ameerika Ühendriikides Wyomingi osariigis. Shoshone'i metsakaitseala katab 2 400 000 aakri (9700 km²) suuruse ala. Mets oli esimene föderaalseadusega kaitstud metsakaitseala USA-s.

Shoshone'i metsakaitsealal on rikkalik bioloogiline mitmekesisus, registreeritud on umbes 1300 puu- ja rohttaimeliiki ning uusi avastusi tehakse igal aastal. Kaitsealal elab suurem osa USA grislidest, lisaks palju teisi haruldasi loomaliike. Metsa looduslikku tasakaalu ähvardab rikkuda naftapuurimise alustamine.

Metsa külastab aastas üle poole miljoni turisti.

## Välislingid
*Ametlik koduleht (*inglise keeles*)
Põhja-Kõrvemaa looduskaitseala

**Põhja-Kõrvemaa looduskaitseala** on looduskaitseala Harju maakonnas Kuusalu ja Anija vallas. Kaitseala pindala on 13 086 hektarit.

Kaitseala on moodustatud 1991. aastal, et kaitsta Põhja-Kõrvemaa liustikuveetekkelisi pinnavorme, rabamassiive, järvi, kooslusi ja kaitsealuseid liike. Varem oli kaitseala nimetus *Põhja-Kõrvemaa maastikukaitseala*.

Looduskaitsealale jääb enam kui 30 järve, mille hulgas on ka Põhja-Eesti sügavaim Metstoa Umerikjärv.

Kaitsealale jäävate soode seas on suuremad Koitjärve raba, Kõnnu Suursoo ja Võhma raba.


Palu-karukellad (Pulsatilla patens) Kõrvemaal.jpg|Palu-karukellad Põhja-Kõrvemaa looduskaitsealal
Kivisisalik.jpg|Kivisisalik Jussi nõmmel
Rästik Rästik Põhja-Kõrvemaa looduskaitsealal.jpg|Rästik Jussi nõmmel


## Viited

## Välislingid
*
Panga maastikukaitseala

**Panga maastikukaitseala** on maastikukaitseala Saare maakonnas Saaremaa vallas. Kaitseala pindala on 26 ha. 

Kaitseala on moodustatud 1959. aastal, et kaitsta Panga panka ja sealseid taimekooslusi.  

## Viited

## Välislingid
*Sissekanne Eesti Looduse Infosüsteemis (vaadatud 17.04.2019)
Prangli maastikukaitseala

**Prangli maastikukaitseala** on maastikukaitseala Harju maakonnas Viimsi vallas. Kaitseala pindala on 131 ha. 

Kaitseala on moodustatud 1960. aastal, et kaitsta Prangli saare kaguosa metsa. Hiljem on kaitseala koosseisu arvatud ka Aksi saar (vahepeal kaitsti Aksi saart Kolga lahe maastikukaitseala osana).

Punane kivi Prangli MKAl.JPG|Punane kivi Prangli maastikukaitsealal
Palumets Prangli MKA-l.JPG|Palumets Prangli maastikukaitsealal
Kotkakivi, Prangli.jpg|Kotkakivi Prangli maastikukaitsealal


## Viited

## Välislingid
*
*Uudo Timm. "Prangli maastikukaitseala" Eesti Loodus, 06/2003
The Way I Walk

"**The Way I Walk**" on Jack Scotti laul 1959. aastast. Lugu jõudis edetabelis Billboard Hot 100 35. kohale ning Suurbritannia singlimüügi edetabelis 20. kohale.

Eesti keeles kannab lugu pealkirja "**Tee kus käin**". Sõnade autor on Vello Salumets ning lugu on avaldatud Rock Hoteli 1999. aastal ilmunud heliplaadil "Kõva ketas".
Jay Epae

**Jay Epae** (sünninimega **Nicholas Epae**; 1932 Manaia, Taranaki, Uus-Meremaa – 29. juuli 1994) oli maoori päritolu poplaulja. 

## Singlid
* "Hawaiian Melody"/"Putti Putti" (1960)
* "Hula Cha"/"It's Driving Me Wild" (1961)
* "Wassa Matta You"/"Dance With Me Lulu" (1962)
* "Hokey Pokey Hully Gully"/"Jungle Speaks" (1962)
* "Coffee Grind"/"My Girl" (1962)
* "Surfin on Waikiki"/"Patu Patu" (1962)
* "Hold on Tight"/"The Creep" (1966)
* "Your Tender Touch"/"You've Got What it Takes" (1967)
San Isabeli metsakaitseala

**San Isabeli metsakaitseala** on Ameerika Ühendriikides Colorado osariigi keskosas asuv metsakaitseala. Kaitsealal asub 19 54 *fourteener*'ist ehk üle 14 000 jala (4300 meetri) kõrguse mäe, sealhulgas Mount Elbert, mis on kõrgeim mägi Colorados.

San Isabeli metsakaitseala on üks 11 metsakaitsealast Colorados. Kogu territooriumi pindala on 1 120 233 aakrit (4533 km²). Kaitseala laiub 11 maakonna territooriumil.
The Fool

"**The Fool**" on Naomi Fordi ja Lee Hazlewoodi populaarne laul. Loo esmaesitaja oli Sanford Clark. Singel avaldati 1956. aastal ja edetabelis Billboard Hot 100 jõudis see 7. kohale. 

Hiljem on laulu esitanud veel näiteks Chris Farlowe, Elvis Presley, Billy Craddock, Robert Gordon ja The Animals.

Eesti keeles pealkirjaga **"Kui loll ringi käin"** on seda esitanud Rock Hotel ning lugu on salvestatud ka nende 1999. aasta heliplaadile "Kõva ketas". Eestikeelsete sõnade autor on Vello Salumets.
Roy Bennett

**Roy C. Bennett** (tuntud ka kui **Roy Brodsky**; 12. august 1918 – 2. juuli 2015) oli USA laulukirjutaja. Nii mõnedki tema laulud, mis ta kirjutas koos Sid Tepperiga said tuntuks Elvis Presley esituses. Aastail 1945–1970 avaldasid nad üle 300 laulu.
Red Roses for a Blue Lady

"**Red Roses for a Blue Lady**" on populaarne laul aastast 1948, mille kirjutasid Sid Tepper ja Roy C. Bennett (alias Roy Brodsky). Loo tuntuima versiooni esitajaks on ilmselt Vaughn Monroe. Laulu on esitanud veel Guy Lombardo ja tema Royal Canadians, Vic Dana, Wayne Newton ning Bert Kaempfert.

Eesti keeles on laulul kaks teksti, mis on teinud Heldur Karmo: "**Kolm roosi**" ja "**Punased roosid**". Need pealkirjad ja tekstid on vahetevahel ka omavahel vahetuses. Seda on esitanud näiteks Urve Uustalu, Kalju Terasmaa ning Ivo Linna koos ansambliga Rock Hotel.

## Vaata ka
*Laulu eestikeelsed tekstid
Arne Jacobsen

**Arne Emil Jacobsen** (11. veebruar 1902 – 24. märts 1971) oli Taani arhitekt ja disainer.

Ta oli üks Skandinaavia moodsa arhitektuuri mõjukamaid esindajaid koos Børge Mogenseni ja Hans Wegneriga. 

Tema arhitektuuriteostest on tuntumad valge funktsionalistlik Bellavista korrusmajade piirkond Klampenborgis (1933–1934) Bellevue teater (1935–1936), Århusi raekoda (1939–1942), Söllerådi raekoda (1940–1942), Söholmi paarismajad Klampenborgis (1950–1954), Rödovre raekoda (1957), Glostrupi raekoda (1958), Munkegårdi kool Kopenhaagenis (1955–1959), SAS Royal Hotel Kopenhaagenis (1958–1960), Tomsi šokolaaditehas Ballerupis (1961), Taani pangamaja (1965) ning St Catherine's College Oxfordis (1964–1966).

Mööblidisainerina jäi Jacobseni tuntuimaks mööbliesemeks tool "Sipelgas". Tuntud ja auhinnatud toolid on ka "Muna" ja "Luik", mis on algselt loodud Kopenhaageni hotelli SAS Royal Hotel interjööri osana. 

Tema kujundatud sööginõude ja söögiriistade hulgast tuuakse esile tavaliselt söögiriistade komplekti Flatware ja nõudekomplekti Cylinda Line.

## Tunnustus
* 1955 C. F. Hanseni medal, Taani
* 1957 Grand prix, Milan XI Triennale, Itaalia
* 1967 ID-auhind, Danish Society of Industrial Design, Taani
* 1962 valiti Ameerika Arhitektide Instituudi auliikmeks
* 1968 International Design Award, American Society of Interior Designers, USA

## Viited
I Sure Miss You

"**I Sure Miss You**" (eestkeelse pealkirjaga "**Mul puudu oled sa**") on Tex Davise ja Evelyn Bryani kirjutatud laul. Laul sai tuntuks Gene Vincenti ja tema ansambli Blue Caps esituses. Laul avaldati 1957. aasta albumil "Gene Vincent and The Blue Caps". 1977. aastal avaldasid loost oma versiooni Robert Gordon ja Link Wray.

Eestikeelsed sõnad on laulule kirjutanud Vello Salumets ja selle võib leida näiteks Ivo Linna ja ansambli Rock Hotel plaadilt "Kõva ketas".
Tex Davis

**Tex Davis** (ka **Sheriff Tex Davis** ja täisnimega **William Beauregard Davis**, õieti aga **Wilfred A. Douchette**; 14. juuni 1914 Connecticut – 29. august 2007 Nashville, Tennessee) oli USA muusikamanager. Ta on laulude "Be Bop a Lula", "Race With the Devil", "Who Slapped John", "Important Words", "Bop Street", "I Sure Miss You" ning "Teenage Partner" kaasautor.

## Viited
San Juani metsakaitseala

**San Juani metsakaitseala** asub Ameerika Ühendriikides Colorado osariigi lääneosas ja hõlmab 7603 km² suuruse ala. 

San Juani metsakaitseala piirneb põhjas Uncompahgre metsakaitsealaga ja idas Rio Grande metsakaitsealaga. Mets katab suurema osa San Juani mägede lõunaosast, mis jääb Ameerika veelahkmeahelikust lääne poole. Metsas asub kolm ürglooduse kaitseala: Lizard Head Wilderness, South San Juan Wilderness ja Weminuche Wilderness. Esimene neist asub osaliselt Uncompahgre metsakaitsealal, kaks ülejäänut asuvad osaliselt Rio Grande metsakaitsealal.

Kaitseala keskus asub Durangos. Lisaks sellele on kaitsealal kolm kohalikku kontorit Bayfieldis, Doloresis ja Pagosa Springsis.

Kaitseala läbib Durango–Silvertoni kitsarööpmeline raudtee. See on 73 km pikk, seda kasutatakse järjepidevalt alates 1881 ja see on tunnistatud riiklikuks ajaloomälestiseks.

Kaitseala kuulutas välja Theodore Roosevelt 3. juunil 1905. 21. septembril 2012 kuulutas Barack Obama osa metsakaitsealast Chimney Rocki rahvusmonumendiks.
Marmor, Stein und Eisen bricht

"**Marmor, Stein und Eisen bricht**" (eestikeelse pealkirjaga "**Marmor, klaas ja külm graniit**") on laul aastast 1965, mille muusika kirjutasid Christian Bruhn ja Drafi Deutscher ning sõnad Günther Loose. Laulu originaalesitaja on Drafi Deutscher. Laul jõudis nii Saksamaal kui ka Austrias singlimüügiedetabeli esikohale, laulu ingliskeelne versioon "**Marble Breaks and Iron Bends**" jõudis USA-s 80. kohale.

Eestikeelse versiooni laulust võib leida Ivo Linna ja ansambli Rock Hotel plaadilt "Kõva ketas".
C. F. Hanseni medal

**C. F. Hansen Medal** (taani keeles *C. F. Hansens Medaille*) on Taani Kuningliku Kunstide Akadeemia kõrgeim ehituskunstialane auraha, mis antakse alates 1830. aastast igal aastal arhitektile, kes on andnud väljapaistva arhitektuurilise panuse. Autasustatavaid võib olla üks või mitu. Medal on nimetatud arhitekt C. F. Hanseni auks.

## Medali saanud

## Vaata ka
* Thorvaldseni medal
Gunnisoni metsakaitseala

**Gunnisoni metsakaitseala** on metsakaitseala Ameerika Ühendriikides Colorado osariigis. Kaitseala hõlmab 1 672 136 aakri (6766 km²) suuruse ala. 

Gunnisoni metsakaitseala asub viie Lääne-Colorado maakonna territooriumil. Piirneb White Riveri metsakaitsealaga läänes, Grand Mesa metsakaitseala ja Uncompahgre metsakaitsealaga läänes, San Isabeli metsakaitsealaga idas ning Rio Grande metsakaitsealaga lõunas. 

Kaitseala kuulutati välja Theodore Roosevelti poolt 13. juunil 1905 ja nimetati maadeuurija John W. Gunnisoni järgi.
Mälestus

**Mälestus** on mällu jäänud või ka üles tähendatud mälupilt või meenutus mingist sündmusest, asjast või isikust.
I Just Met a Memory

"**I Just Met a Memory**" (eestikeelse pealkirjaga "**Mälestus**") on Robert Gordoni, Scotty Turneri ja Diane Lamperti kirjutatud laul. Laul avaldati esmakordselt Robert Gordoni 1979. aasta albumil "Rock Billy Boogie", kus rütmikitarri mängib ka Scotty Turner. Laul on avaldatud veel Gordoni albumitel "Black Slacks" (1994), "Rock Billy Boogie/Bad Boy" (2001) ja "Rock Billy Boogie: RCA Years" (2007).

Laulu eestikeelsed sõnad on kirjutanud Kaari Sillamaa ning lugu on avaldatud Ivo Linna ja ansambli Rock Hotel 1999. aasta albumil "Kõva ketas".
Frontignan

**Frontignan** on asula ja vald Prantsusmaal Oksitaania piirkonnas Hérault' departemangus. 

## Viited

## Välislingid

* Valla koduleht (prantsuse keeles)
* Valla kirjeldus (inglise keeles)
Komposter

**Komposter** on seade või kast komposti valmistamiseks.

2023. aasta Sõnause sõnavõistlusel pakuti kompostri tähenduses välja uudissõna "kõdusti", kuid rohketest tutvustusartiklitest hoolimata pole see uudissõna ametlikku keelekasutusse jõudnud.

## Viited
Komposter (augustaja)

**Komposter** on seade piletite, talongide vms augustamiseks nende märgistamise eesmärgil.

Kompostreid kasutatakse näiteks ühissõidukites, et märgistada reisija sõidupilet kasutatuks.

Kompostriga augustamist nimetatakse **komposteerimiseks** ehk **mulgustamiseks**.

## Vaata ka
* Auguraud
Børge Mogensen

**Børge Mogensen** (13. aprill 1914 – 5. oktoober 1972) oli rahvusvaheliselt tunnustatud Taani funktsionalistlik mööblidisainer. 

Koos teiste nimekate Taani mööblidisaineritega nagu Arne Jacobsen ja Hans Wegner on Mogesen üks Skandinaavia disaini mõjukamaid esindajaid, kelle töö ja looming tegid taani disaini terves maailmas tuntuks.

Børge Mogensen õppis mööblikujundust Taani Disainikoolis (Danmarks Designskole) Kopenhaagenis aastatel 1936–1938 ja arhitektuuri Taani Kuninglikus Kunstide Akadeemias 1938–1942.

## Tunnustus
*1972 – Royal Designers for Industry (London) 
*1972 – C. F. Hanseni medal
*1950 – Eckersbergi medal
Belovežje rahvuspark

**Belovežje rahvuspargi** all võidakse mõista:
*Białowieża rahvusparki Poolas
*Białowieża laane rahvusparki Valgevenes
Susanville (Oregon)

**Susanville** on asula Granti maakonnas Oregoni osariigis Ameerika Ühendriikides. 

Susanville oli kullakaevanduslinn, mis asutati 1862. või 1864. aastal ja on nüüd kummituslinn.

1913. aastal leiti Susanville'i lähedal asuvast kaevandusest Armstrongi kullatükk, mis kaalus 80,4 untsi ehk 2,2793 kilogrammi.

## Viited
Dyersville

**Dyersville** on endine kaevanduslinn ja nüüd kummituslinn Ameerika Ühendriikides Colorado osariigis Summiti maakonnas.

Dyersville sai nime metodisti kiriku pea John Lewis Dyeri järgi. Dyersville'is töötas kaevandus aastatel 1883–1908. Dyersville'is asub kümme või kaksteist mahajäetud palkmaja.

Dyersville asub 3316 meetrit merepinnast kõrgemal.

## Viited
Susanville

**Susanville** on linn Ameerika Ühendriikides California osariigis, Lasseni maakonna halduskeskus.

Linnas elas 2010. aastal 17 974 inimest.

## Viited
!!

**!!** on tähis, mis võib tähendada: 

***[[suurepärane käik|suurepärast käiku]]** males ja kabes
***[[kahekordne faktoriaal|kahekordset faktoriaali]]** matemaatikas
***[[helitu retrofleksne imihäälik|helitut retrofleksset imihäälikut]]** põhjakhoisani keeltes ja daminis
*tõeväärtuseks konverteerimise pseudooperaatorit mõnes programmeerimiskeeles
*loendi elementide toomise operaatorit programmeerimiskeeles Haskell
*mitmust akadeemilistes organisatsioonides kasutatavates lühendites.

## Vaata ka
*‼, kahekordne hüüumärk
*!?
*!!!
!!!Fuck You!!!

**"!!!Fuck You!!!"** on ansambli Overkill EP 1987. aastast (helikassett 1987 ja CD 1990).

See on praegu väga haruldane, kuid 1996 anti selle materjal uuesti välja albumil "!!!Fuck You!!! and Then Some".
Hans Wegner

**Hans Jørgensen Wegner** (2. aprill 1914 – 26. jaanuar 2007) oli Taani mööblidisainer, kelle looming, lisaks Poul Henningseni ja Arne Jacobseni jt omale, tegi taani disaini eelmise sajandi keskpaigas rahvusvaheliselt tuntuks. Tema modernistliku kooli rõhuasetusega funktsionaalset modernistlikku stiili on sageli kirjeldatud kui "orgaanilist funktsionaalsust". Antud koolkond tekkis peamiselt Skandinaavia riikides, kus tegutsesid samal alal Poul Henningsen, Alvar Aalto, Arne Jacobsen jt. Oma eluajal kavandas ta üle 500 tooli, millest üle 100 läks masstootmisse ning millest paljud on muutunud äratuntavateks disainiikoonideks.
Lisaks mööblile lõi ta lauahõbedat, tapeete ja palju erinevaid valgusteid.

Enne Kopenhaageni Kunsti- ja Käsitöökooli astumist õppis ta tisleritööd. Samas koolis oli ta hiljem 1946–1953 loengupidaja.
Alates 1938–1942 töötas ta mööblidisainerina Arne Jacobseni ja Erik Molleri arhitektuuribüroos. Aastal 1943 asutas ta oma praksise Gentoftes ja tegi koostööd Børge Mogenseniga sisekujunduse loomisel, mida eksponeeriti 1946. aastal Kopenhaagenis toimunud mööblinäitusel. Kogu oma pika karjääri jooksul projekteeris ta palju mööblit tuntud Taani mööblitootjatele Johannes Hansenile ja Fritz Hansenile.

Wegner on pälvinud olulisi disainiauhindu alates Lunningi auhinnast aastal 1951, Milano Triennale Grand Prix'ist samal aastal, prints Eugeni medalist Rootsis kuni Taani Eckersbergi medalini. 1959. aastal andis Londoni Royal Society of Arts talle kuningliku audoktori nimetuse (Royal designer for industry). Tema loomingut on mitmes mainekas rahvusvahelises disainikogus, sealhulgas New Yorgi Moodsa Kunsti Muuseumis ja Müncheni Die Neue Samlungis.
!!!Fuck You!!! and Then Some

**"[[!!!Fuck You!!! and Then Some]]"** on Overkilli album 1996. aastast.

Sellel on uuesti välja antud EP-de "Overkill" (1984) ja "!!!Fuck You!!!" materjali. Albumil on veel mõned kontsertsalvestised, sealhulgas Black Sabbathi laulu "Hole in the Sky" kaver.
!!Destroy-Oh-Boy!!

**"!!Destroy-Oh-Boy!!"** on ansambli New Bomb Turks debüütalbum (1993).

Albumi materjal salvestati 1992. aastal Brooklynis.

Bänd arvas, et nende albumit ei panda tähele ning see vajub unustuse hõlma, kuid tegelikult sai see palju positiivseid arvustusi.

## Lood
#"Born Toulouse-Lautrec" 2:33
#"Tail Crush" 2:34
#"Up for a Downslide" 2:26
#"Tattooed Apathetic Boys" 2:24
#"Dragstrip Riot" 3:35
#"We Give a Rat's Ass" 1:01
#"Runnin' on Go" 2:11
#"Lone Gone Sister" 1:46
#"Mr. Suit" 2:57
#"Sucker Punch" 3:30
#"I Want My Baby...Dead?" 1:37
#"I'm Weak" 3:26
#"Tryin' to Get By" 2:06
#"Cryin' into the Beer of a Drunk Man" 2:03
Fuck You

**Fuck You** on mitme muusikateose pealkiri:

***"[[Fuck You (Cee Lo Green)|Fuck You]]"**, Cee Lo Greeni laul (2010)
***"[[Fuck You (Lily Allen)|Fuck You]]"**, Lily Alleni laul (2009)
***"[[Fuck You (Dr. Dre laul)|Fuck You]]"**, Dr. Dre laul (1999) 
***"[[Fuck You (Damageplan)|Fuck You]]"**, Damageplani laul (2004)
***"[[Fuck You (Anna David)|Fuck You]]"**, Anna Davidi singel (2006)
***"[[Fuck You (Bad Religion)|Fuck You]]"**, Bad Religioni singel (2012)
*...

**Muid tähendusi**
* Fuck You: A Magazine of the Arts, kirjandusajakiri (asutatud 1962)

* Inimestevahelises suhtlemises
***"[[Fuck You]]"** (mine) persse! – (roppus (ka tänavaslängis). (interjection) *Fuck You!* *Do it yourself!* 

## Vaata ka
*"!!!Fuck You!!!", Overkillii EP
* Fuck It (I Don't Want You Back) Eamon

## Viited
!!! (album)

**"!!!"** on ansambli !!! esimene stuudioalbum (2001). 

## Lood
#"The Step" 6:08
#"Hammerhead" 5:04
#"KooKooKa Fuk-U" 7:26
#"Storm the Legion" 5:48
#"There's No Fucking Rules, Dude" 8:49
#"Intensify" 6:54
#"Feel Good Hit of the Fall" 5:15
¡¡Que corra la voz!!

**"¡¡Que corra la voz!!"** on ansambli Ska-P viies stuudioalbum (2002).

Albumi pikkus on 48 minutit ja 16 sekundit.

## Lood
#"Estampida"
#"Consumo Gusto"
#"Welcome to Hell"
#"Casposos"
#"Niño Soldado"
#"Intifada"
#"McDollar"
#"Solamente por Pensar"
#"Insensibilidad"
#"Esquirol"
#"El Olvidado"
#"Mis Colegas"
Luumurd

**Luumurd** ehk **fraktuur** (ladina keeles *fractura*) on vigastus, mille korral luu terviklikkus on katkenud kas täielikult või osaliselt.

Luumurrud jagunevad kinnisteks ja lahtisteks. Kinnise luumurru korral on nahk terve ning murdunud luu ei ole väliselt nähtav. Lahtise luumurru puhul on vigastatud ka luud katvad pehmed koed ja nahk ning murdunud luu võib olla nähtav; sellisel juhul on suurem nakkusoht.

Luu võib murduda äkilise ja tugeva välise jõu (nt kukkumise või löögi) tagajärjel või pikaajalise korduva koormuse toimel (nn väsimusmurd). Luumurde soodustavad luuhõrenemine (osteoporoos) ja muud haigused, mis vähendavad luude tugevust.

Ravi sõltub murru asukohast ja raskusastmest ning võib hõlmata jäseme fikseerimist lahase või kipsiga, traktsioonravi või kirurgilist sekkumist.

## Luumurdude liike
*Kodarluumurd
*Koljuluumurd
*Lõualuumurd
*Rangluumurd
*Reieluumurd
*Vaagnaluumurd
Aeg meid muutnud on

"**Aeg meid muutnud on**" on 1995. aastal ilmunud ansambli Rock Hotel stuudioalbum. Plaadi andis välja firma Red Hot Records. Plaadi on masterdanud Mika Jussila Helsingis asuvas stuudios Finnfox Studios. Produtsendiks on Ülari Kirsipuu.

## Koosseis
*Ivo Linna
*Heigo Mirka
*Margus Kappel
*Harry Kõrvits
*Andres Põldroo
*Tiit Kõrvits
*Ülari Kirsipuu

## Laulud

Märkus: * Tundmatud nimed, mis hakkavad figureerima laulu autorite nimedena alates 1964. aasta Shawn Elliotti lauluversioonist.
Sekele keel

**Sekele keel** on põhjakhoisani keelteks nimetatava murdekontiinumi põhjapoolne osa. Sellesse kuulub ka maligo keel. 

Sekele keel oli kunagi laialt levinud Angola lõunaosas. Praegu kõneleb seda diasporaa Namiibia põhjaosas.

Emakeelena kõnelejate arv oli 2000. aastal ligi 8000.
Edu Valem (kool)

**"Edu valem"** oli vene õppekeelega erakool Tallinnas. 

Kool paiknes alates 2012/2013. kuni 2025. õppeaastani koolihoones Tartu mnt 23, kus varem on paiknenud vene õppekeelega **Tallinna 3. Keskkool** ja käesoleva sajandi algul Tallinna Täiskasvanute Gümnaasium.  Maja uueks omanikuks sai Tallinna 21. Kool.

Kool alustas tööd kahe klassikomplektiga ning võttis igal aastal uue 1. klassi juurde. Vanal Lasnamäel asub ka lasteaed "Edu valem".

Nüüd asub hoones Tallinna 21. Kooli algklasside õppemaja.

## Välislingid
*Kooli koduleht (vene keeles)
Kahekordne hüüumärk

**Kahekordne hüüumärk** (**‼**) on tüpograafiline märk, mis ühendab kaht hüüumärki. 

Selle Unicode'i kood on U+203C (8252).
!?

**!?** on hüüumärgi ja küsimärgi ühend.

Seda kasutatakse tavaliselt hämmastusevarjundi markeerimiseks küsilause lõpus.  

See võib tähendada:
***[[tähelepanu vääriv käik]]** males ja kabes 
***‽** (**[[interrobang]]**)
Interrobang

***Interrobang*** (**‽**) on pealistikku asetatud hüüumärgist ja küsimärgist saadud kirjavahemärk. Mõnikord asendatakse see ühendiga ?! või !?. 

Seda kasutatakse mõnes keeles erutust või uskumatust või retoorilist küsimust väljendava küsilause lõpus. Koomiksis väljendab ta sageli üllatust. 

Märgi leiutas 1962. aastal Martin K. Speckter, USA reklaamifirma Martin K. Speckter Associates juht. Ta leidis, et üheks kirjavahemärgiks kokkusurumine parandaks reklaami stiili. Ta tegi ettepaneku uue märgi kasutuselevõtuks ajakirjas TYPEtalks avaldatud artiklis ning palus lugejatel pakkuda sellele nime. Speckter valis välja nimetuse *interrobang*, mis on moodustatud ladina sõnast *interrogatio*, mis tähendab muu hulgas 'retoorilist küsimust', ning sõnast *bang*, mis tähendab trükkalite žargoonis hüüumärki. 

1960. aastatel oli see märk suhteliselt palju kasutusel, kuid sellest pole saanud standardset kirjavahemärki.
¿¡Revolución!?

**"¿¡Revolución!?"** on Québeci ajakirjaniku ja filmimehe Charles Gervais' 2006. aastal valminud poliitiline dokumentaalfilm Venezuela presidendi Hugo Cháveze juhitud Bolívari revolutsioonist Venezuelas. 

Filmi produtseeris Télé-Québec. Filmis näidatakse teiste seas Hugo Chávezt, José Vicente Rangeli, Julio Borgest ja Donald Rumsfeldi.

Filmi ajendas aprillis 2005 kuuldud uudis, et Hugo Chávez otsustas venezuelalastele tasuta laiali jagada miljon eksemplari "Don Quijotet".

## Välislingid
*
¡A Luchar!

**¡A Luchar!** oli Colombia vasakpoolne poliitiline liikumine.

See asutati 1985 Belisario Betancuri valitsuse rahvusliku dialoogi poliitika taustal legaalset väljundit otsinud põrandaaluste liikumiste Rahvuslik Vabastusarmee, Tööliste Revolutsiooniline Partei ja Revolutsiooniline Integratsiooniliikumine – Vaba Isamaa koostöös. 

20. juunil 1985 korraldati poliitiline streik Betancuri majanduse liberaliseerimise ja rahuläbirääkimiste poliitika vastu. Aastal 1986 korraldati esimene kongress. 
  
Liikumise eesotsas oli Nelson Berrío.
!Action Pact!

**!Action Pact!** oli Inglismaa *[[punk rock]]* ansambel. See tegutses 1981–1986.

## Liikmed
*George Cheex
*Wild Planet
*Dr. Phibes
*Joe Fungus
*Grimly Fiendish
*Phil Langham
*Thistles

## Diskograafia
### Albumid
*"Mercury Theatre - On the Air!" (UK Fall Out, 1983)
*"Survival of the Fattest" (UK Fall Out, 1984)

### Kogumikalbumid
*"The Punk Singles Collection" (Captain Oi!, 1995)
*"Blitzkrieg Over You!: A Tribute to the Ramones" (Nasty Vinyl, 1998)

### Singlid/EP-d
*"Heathrow Touchdown" EP
*"Suicide Bag" EP
*"People"
*"London Bouncers" EP
*"Question of Choice"
*"Yet Another Dole Queue Song" EP
*"Cocktail Credibility"
¡Alabadle!

**"¡Alabadle!"** on Marcos Witti üheksas  album (1994).

Materjal salvestati avalikul esinemisel Méxicos 5. augustil 1994.

## Lood
#"A Dios el Padre (La Doxologia)" 5:25
#"Alabadle" 7:45
#"Levántate Señor" 8:09
#"Oh! Jesús" 6:48
#"Tuya la Gloria Es" 3:48
#"Temprano Yo Te Buscaré" 9:30
#"Más El Dios de Toda Gracia" 5:32
#"Santo, Santo, Santo" 8:03
Alarma

**¡Alarma!** on:

***"[[¡Alarma!]]"**, ansambli Daniel Amos album (1981)
***[[Alarma!]]**, Mehhiko ajakiri
*"Alarma!", ansambli 666 singel
*Alarma!!!, Hispaania ansambel

#### Vaata ka

*Alarma Records, leibel
*"The ¡Alarma! Chronicles", Terry Scott Taylor jutt
Trinidadi ja Tobago peaminister

**Trinidadi ja Tobago peaminister** (inglise keeles *Prime Minister of Trinidad and Tobago*) on Trinidadi ja Tobago valitsusjuht. 

Peaministri ametikoht loodi 1950. aastal, mil Trinidad ja Tobago sai Suurbritannia kolooniana laiendatud omavalitsuse. Saarte esimeseks peaministriks sai Albert Gomes. Kui 1958. aastal moodustati Lääne-India Föderatsioon, säilitas Trinidad ja Tobago selle koosseisus ka kohaliku valitsuskabineti eesotsas peaministriga. Pärast Föderatsiooni lagunemist võttis Trinidad ja Tobago kursi iseseisvusele, mis kuulutati välja 31. augustil 1962. Iseseisva Trinidadi ja Tobago esimeseks peaministriks sai Eric Williams, kes pidas seda ametit oma surmani 1981. aastal. Alates vabariigi väljakuulutamisest 1976. aastal on valitsusjuhi täielik ametinimetus **Trinidadi ja Tobago Vabariigi peaminister**.

Vastavalt 1976. aasta põhiseadusele on Trinidad ja Tobago parlamentaarne vabariik, mis tähendab, et reaalselt kuulub igapäevane täidesaatev võim peaministrile ja tema juhitud valitsuskabinetile. Peaministrikandidaadi esitab parlamendile kinnitamiseks president, olles kohustatud kandidaadiks nimetama parlamendis suurima toetusega erakonna esimehe. 

Aastatel 2010–2015 oli esimese naispeaministrina ametis Kamla Persad-Bissessar. Alates 2015. aastast on peaminister Keith Rowley.

## Vaata ka
*Trinidadi ja Tobago valitsusjuhtide loend
*Trinidadi ja Tobago president

## Välislingid
*Office of the Prime Minister (Trinidadi ja Tobago peaministri ametlik veebileht, inglise keeles, vaadatud 10. aprillil 2013)
Loodenina kaitseala

**Loodenina kaitseala** on kaitseala Saare maakonnas Saaremaa vallas (kuni 2014. aastani Kaarma vallas). Kaitseala pindala on 170 ha. 

Kaitseala on moodustatud 1965. aastal, et kaitsta veelindude, eriti luikede rändepeatuskohta.

## Viited

## Välislingid
*
Trinidadi ja Tobago valitsusjuhtide loend

**Trinidadi ja Tobago valitsusjuhtide loend** esitab Trinidadi ja Tobago peaministrite nimekirja alates selle ametikoha loomisest 1950. aastal.

Peaministri nimetus inglise keeles on aja jooksul muutunud: aastatel 1950–1959 oli see *Chief Minister*, 1959–1962 *Premier* ning alates Trinidadi ja Tobago iseseisvumisest 1962. aastal *Prime Minister*.

**Erakonnad**

*LIRP – Lääne-India Rahvuslik Partei
*RRL – Rahva Rahvusliikumine
*TRL – Taastamise Rahvusliit
*ÜRK – Ühinenud Rahvuskongress

## Vaata ka
*Trinidadi ja Tobago riigipeade loend
*Trinidadi ja Tobago kuberneride loend
Angasilla mägi

**Angasilla mägi** asub Rapla maakonnas Märjamaa vallas. 

Mägi võeti 1981. aastal kaitse alla (**Angasilla mäe kaitseala**; pindala 20 ha).

## Viited

## Välislingid
*
¡Adiós Amigos!

**"¡Adiós Amigos!"** (1995) on ansambli Ramones neljateistkümnes ja viimane stuudioalbum.

Plaadiümbrise kujundas Kalev Mark Kostabi.
Tikste maastikukaitseala

**Tikste maastikukaitseala** on maastikukaitseala Valga maakonnas Tõrva linnas. Kaitseala pindala on 38 ha. 

Kaitseala ajalugu ulatub aastasse 1964, kui kaitse alla võeti Tikste ürgorg ja Tikste järv. 

## Viited

## Välislingid
*
Tilga maastikukaitseala

**Tilga maastikukaitseala** on maastikukaitseala Hiiu maakonnas. Kaitseala pindala on 40 ha. 

Kaitseala on moodustatud 1998. aastal, et kaitsta männikut ja männikus kasvavaid kaitsealuseid taimeliike.

## Viited

## Välislingid
*